**ТЕХНИЧЕСКА СПЕЦИФИКАЦИЯ**

Доставката на горивата и смазочните материали се осъществява чрез покупка посредством 24 - часово обслужване от бензиностанциите на Изпълнителя на територията на страната, съобразно необходимостта на Възложителя.

Крайни получатели: МПС на ДЛС Витиня, които ще се зареждат от колонки на бензиностанции, собственост или стопанисвани от определения за изпълнител на поръчката участник, които се намират на територията на цялата страна.

**1.** **Наименование на стоката**: доставка на горива (Автомобилен бензин А 95Н, и Газ пропан - бутан) за нуждите на МПС – собственост или ползвани от ДЛС Витиня.

**2. Прогнозни количества за целия срок на договора по позиции:**

* Бензин – 40 000 литра;
* Автогаз – 5000 литра;

Максимална стойност на поръчката – 75 000 лева.

Забележка: Посочените количества са прогнозни и не задължават Възложителят да ги закупи в пълен обем. При възникнала необходимост се допуска единя вид гориво да бъде заменен от другия вид в рамките на максималната стойност на поръчката.

**3. Качество:** Отговарящо на разпоредбите на Наредбата за изисквания за качеството на течните горива и начина на техния контрол /обн.ДВ бр.66/2003г. и последващите изменения/.

При възникнали аварии по автомобилите, в резултат на зареждане с некачествено гориво, доказано по съответния ред ще се съставя констативен протокол, подписан от двете страни. Разходите за ремонта са за сметка на Продавача.

**4. Опаковки:** наливно.

**5. Година на производство**: 2018/2019/2020г.

**6. Предаване на стоката:** в бензиностанциите на изпълнителя, разположени на територията на страната.

**7. Финансови условия:** периодът на фактуриране да е след всяка доставка.

**7.1. Срок за издаване на фактура** - до 5 /пет/ дни след осъществяване на доставката.Фактурите следва да са придружени с приемо-предавателен протокол.

**7.2 Стойност на доставката** - количеството заредено гориво, коригирана с договорения процент отстъпка.

**7.3.** **Срок за плащане на стоката от възложителя**: до 30 дни след представяне на фактурата, издадена от изпълнителя, придружена с приемо-предавателен протокол.

**8.** **Начин на формиране на** **цената:** Закупуването на горивата (Автомобилен бензин А 95Н, и Газ пропан - бутан) се осъществява на база цените в бензиностанциите на изпълнителя без вкл. ДДС, валидни към момента на зареждането, намалени с договорената отстъпка. Това е цената за литър гориво без вкл. ДДС, на която се търгува в конкретния обект (бензиностанция) към момента на зареждането с гориво, намалена с предложената от участника търговска отстъпка в процент. Тази отстъпка се посочва в ценовото предложение на участника (тя е еднаква за всички посочени в спецификацията горива) и остава непроменена за целия период на действие на сключения договор за обществена поръчка.

**9. Начин на установяване на количеството**: Извършва се в момента на зареждането на всяко отделно МПС или друга техника според измервателното устройство и показанията на колонката за гориво.